Kruzenšterno sąsiauris
48°23′ š. pl. 153°33′ r. ilg.﻿ / ﻿48.383°š. pl. 153.550°r. ilg.﻿ / 48.383; 153.550 Kruzenšterno sąsiauris Kruzenšterno sąsiauris (rus. Пролив Крузенштерна) – Ramiojo vandenyno sąsiauris šiaurinėje Kurilų salyno dalyje. Jungia Ramųjį vandenyną ir Ochotsko jūrą, skiria Raikokės ir Šiaškotano salas. Plotis 74 km (ar 55 km skaičiuojant iki Lovuškų), gylis iki 1764 m. Krantai statūs, skardingi. Sąsiauryje yra Lovuškų uolų grupė. Pavadintas jūrininko Ivano Kruzenšterno, kuris šiuo sąsiauriu praplaukė 1805 m. ir vos nepražuvo prie Lovuškų uolų, garbei.